
สำเนารายงานการประชุมสภาองค์การบริหารส่วนตำบลห้วยปริก
สมัยสามัญ  สมัยที่  1/2555
ครั้งที่  1/2555 
วันที่  13  กุมภาพันธ์  2555
ณ  ห้องประชุมสภาองค์การบริหารส่วนตำบลห้วยปริก
ประชุมเวลา  13.00  น.
...........................................................


เมื่อถึงเวลาประชุม  สมาชิกสภาองค์การบริหารส่วนตำบลห้วยปริกเข้าห้องประชุม  
นายปราโมทย์  วัฒนพฤกษ์ ประธานสภาองค์การบริหารส่วนตำบลห้วยปริก  ทำหน้าที่ประธานของที่ประชุม  ได้กล่าวเปิดประชุมและดำเนินการประชุม
ประธาน


วันนี้เป็นการประชุม  สมัยสามัญ  สมัยที่  1  ประจำปี  2555  ครั้งที่  1
ซึ่งมีระเบียบวาระการประชุม  5  วาระด้วยกัน

ระเบียบวาระที่  1

เรื่องที่ประธานแจ้งให้ทราบ




วันนี้มีเรื่องที่จะแจ้ง จำนวน  2  เรื่อง
1.  การขึ้นทะเบียนแรงงานคนต่างด้าว  ให้ผู้ประกอบการ  นายจ้าง  พาคน  ต่างด้าวไปขึ้นทะเบียนที่ศาลากลางจังหวัดนครศรีธรรมราช  ภายในวันที่  28  กุมภาพันธ์  2555  นี้  จึงขอฝากสมาชิกองค์การบริหารส่วนตำบลห้วยปริกประชาสัมพันธ์ให้ผู้ประกอบการ  นายจ้าง  ทราบด้วย
2.  องค์การบริหารส่วนตำบลห้วยปริกจัดฝึกอบรมโครงการส่งเสริมการขับเคลื่อนการบูรณาการแผนชุมชน  ในวันที่  16 – 17  กุมภาพันธ์  2555  
ณ  วัดสุวรรณาราม  รายละเอียดการอบรมได้แจกให้ทุกท่านแล้ว  จึงขอฝากให้ท่านประชาสัมพันธ์ให้แกนนำประชาคมเข้าร่วมฝึกอบรมด้วย


ระเบียบวาระที่  2

เรื่องรับรองรายงานการประชุมครั้งที่แล้ว
ที่ประชุม


มีมติรับรองเป็นเอกฉันท์
ระเบียบวาระที่  3

เรื่องการกำหนดสมัยประชุมสามัญ  ประจำปี  2555  และการกำหนดสมัย 
                                              
ประชุมสามัญสมัยแรกของปี  2556
ประธาน


การกำหนดสมัยประชุมสามัญ  ประจำปี  2555  ขอให้ที่ประชุมเสนอว่าจะ
                                               
กำหนดกี่สมัย  และแต่ละสมัยมีกี่วัน  ขอเชิญเสนอครับ

นายชาญณรงค์  ศรีสว่าง

เรียนประธาน  ฝ่ายบริหาร  และสมาชิกทุกท่าน  กระผม  ชาญณรงค์  ศรีสว่าง  
                     


สมาชิกองค์การบริหารส่วนตำบล  หมู่ที่  5  ขอเสนอให้กำหนดสมัยประชุม
                                           
สมัยสามัญ  ประจำปี  2555  จำนวน  4  สมัย  ดังนี้
1.  สมัยที่  1  ตั้งแต่วันที่  1 – 15  กุมภาพันธ์  2555  เป็นสมัยที่เรากำลัง
                                                       ประชุมกันขณะนี้
2. สมัยที่  2  ตั้งแต่วันที่  1 – 15  เมษายน  2555  
3. สมัยที่  3  ตั้งแต่วันที่  1 – 15  มิถุนายน  2555
4. สมัยที่  4  ตั้งแต่วันที่  1 – 15  สิงหาคม  2555
                                                 
สาเหตุที่ผมขอกำหนดดังนี้  เนื่องจากสมาชิกจะครบวาระการดำรงตำแหน่ง
                                                   
ในวันที่  6  กันยายน  2555  นี้ 
ประธาน


ท่านใดจะเสนอเป็นอย่างอื่นบ้าง
ที่ประชุม


ไม่มี
ประธาน


หากไม่มีแล้ว  ผมขอมติที่ประชุม  ท่านใดเห็นชอบกำหนดให้มีสมัยประชุม 
                                                  
สามัญประจำปี  2555  จำนวน  4  สมัย  คือ
1. สมัยที่  1  ตั้งแต่วันที่  1 – 15  กุมภาพันธ์  2555
2. สมัยที่  2  ตั้งแต่วันที่  1 – 15  เมษายน  2555
3. สมัยที่  3  ตั้งแต่วันที่  1 -15  มิถุนายน  2555
4. สมัยที่  4  ตั้งแต่วันที่  1 – 15  สิงหาคม  2555
โปรดยกมือ
ที่ประชุม


ยกมือมีมติเป็นเอกฉันท์
ระเบียบวาระที่  4

เรื่องการจัดงานแข่งขันกีฬาประจำตำบล  ประจำปี  2555  ห้วยปริกเกมส์ประธาน


ปกติเราจัดงานแข่งขันกีฬาประจำปีในเดือนเมษายนของปี  ส่วนปีนี้เราจะ
                                                       ดำเนินการอย่างไรขอให้เสนอได้
นายดนุพร  คงสา

เรียนประธาน  ฝ่ายบริหาร  และสมาชิกทุกท่าน  ก่อนอื่นเราต้องหามติว่าจะ                                                
จัดหรือไม่จัดกันก่อน
ประธาน


ผมขอมติ  ท่านใดเห็นชอบให้จัดงานแข่งขันกีฬา  ประจำปี  2555  โปรดยก
มือ
ที่ประชุม


ยกมือมีมติเป็นเอกฉันท์
รองนายก  คนที่  2

การประชุมเรื่องจัดงานแข่งขันกีฬา ประจำปี  2555  ในวันนี้  ก็เพื่อให้สมาชิก
ได้แสดงความคิดเห็นว่าจะจัดวันไหน  มีกีฬาอะไรบ้าง  ส่วนการขอมติว่าจะ 
จัดหรือไม่นั้น  ตามความจริงเราไม่ต้องขอมติ   เนื่องจากเรามีอยู่ในข้อบัญญัติแล้ว  เราจึงต้องจัด

ประธาน


ท่านใดจะเสนออะไรบ้าง
นายดนุพร  คงสา

เรียนประธาน  ฝ่ายบริหาร  และสมาชิกทุกท่าน  ผมดนุพร  คงสา  สมาชิก
สภาองค์การบริหารส่วนตำบล  หมู่ที่  7  ผมขอเสนอให้มีการสรรหาประธาน 
จัดการแข่งขันกีฬา  แล้วเราค่อยมากำหนดประเภทกีฬา  ครับ
ประธาน


ขอให้สมาชิกเสนอบุคคลที่ท่านเห็นควรเป็นประธานจัดงานแข่งขันกีฬา
ประจำตำบล  ปี  2555  ครับ
นายประเสริฐ  เดชาสิทธิ์

ผมขอเสนอ  นายดนุพร  คงสา  ครับ
ประธาน


ท่านใดจะเสนอบุคคลอื่นบ้าง
ที่ประชุม


ไม่มีท่านใดเสนอ  
ประธาน


เป็นอันว่านายดนุพร  คงสา  ได้เป็นประธานจัดงานแข่งขันกีฬาในครั้งนี้
ประธาน


ผมขอให้ที่ประชุมร่วมกันปรึกษาว่าเราจะจัดแข่งขันในวันไหน  มีกีฬา
ประเภทใดบ้าง  หรือจะดำเนินการเป็นอย่างไร
ที่ประชุม


ได้ร่วมกันหารือเป็นเวลานาน  และมีมติให้ดำเนินการ  ดังนี้




ประเภทกีฬา  ประกอบด้วย  5  ประเภท
1. ฟุตบอลยุวชนชาย,  ประชาชนชาย
2. วอลเลย์บอลผสม
3. เปตองผสม
4. ตะกร้อ
5. กีฬาพื้นบ้าน  3  ชนิด
· ชักกะเย่อผสม  ชาย  5  คน/หญิง  5  คน
· วิ่งผลัดกระสอบผสม  4  คน  ชาย  2  คน/หญิง  2  คน
· ตีกอล์ฟหญิง  หมู่ละ  1  คน
กำหนดให้มีการแข่งขันตั้งแต่วันที่  2 - 7  เมษายน  2555  และให้ประธานจัดการแข่งขันเป็นผู้กำหนดวันรับสมัคร  จัดทำระเบียบการแข่งขันและกฎเกณฑ์ต่าง ๆ  เกี่ยวกับการแข่งขัน
ประธาน
เมื่อที่ประชุมได้หารือจนได้ข้อสรุปแล้ว  เป็นอันว่าการจัดงานแข่งขันกีฬา  ประจำปี  2555  ให้ยึดเอาตามนี้  แต่จะมีการหารือนอกรอบกันอีกครั้ง
ระเบียบวาระที่  5

เรื่องอื่น
ประธาน


ท่านใดมีเรื่องอื่นเสนอบ้าง
นายก



ด้วย  กศน. อำเภอฉวาง  มีงบประมาณในการติดตั้งเครือข่ายการสื่อสาร  แต่
ยังขาดห้องเรียน  ผมคิดว่าหากเราสร้างห้องประชุมเสร็จ  ผมจะให้เขามาเรียนที่นี่  และให้เขาติดตั้งระบบอินเตอร์เน็ตด้วย

ประธาน


ท่านใดมีเรื่องอื่นบ้าง
ประธาน


หากไม่มีแล้ว  ผมขอนัดประชุมครั้งต่อไปในวันที่  15  กุมภาพันธ์  2555   
เวลา  13.00  น.  ณ  ห้องประชุมแห่งนี้  ตามระเบียบวาระที่แจกให้แก่ทุกคนแล้ว
นายดนุพร  คงสา

เนื่องจากในวันที่  15  กุมภาพันธ์  2555  นี้  จะมีการประชุมสภา เพื่อเพิ่มเติม
แผนพัฒนาสามปี  ผมขอเสนอให้เพิ่มเติมโครงการระบบกระจายน้ำทั้งตำบล  เนื่องจากเจ้าหน้าที่กรมชลประทานได้แนะนำมา
เจ้าหน้าที่วิเคราะห์ฯ

องค์การบริหารส่วนตำบลห้วยปริกจัดอบรมโครงการส่งเสริมการขับเคลื่อน
การบูรณาการแผนชุมชน  ในวันที่  16 – 17  กุมภาพันธ์  2555  ณ  
วัดสุวรรณาราม  ตามที่แจกให้ทุกท่านแล้ว  และได้ประสานกับกำนัน  ผู้ใหญ่บ้าน  ให้ช่วยประชาสัมพันธ์แล้ว  จึงขอฝากให้สมาชิกช่วยประชาสัมพันธ์ให้แกนนำหมู่บ้านเข้าร่วมอบรมครั้งนี้ด้วย  และพรุ่งนี้  เวลา  14.30  น.  ป้องกันและบรรเทาสาธารณภัยจังหวัดจะมาประชุม   กำนัน  ผู้ใหญ่บ้าน  สมาชิกองค์การบริหารส่วนตำบล  และสมาชิก  อปพร.  หมู่บ้านที่  1,2,7  ณ  ห้องประชุมแห่งนี้  จึงขอให้ท่านประชาสัมพันธ์ให้บุคคลดังกล่าวเข้าประชุมด้วย
ประธาน


บัดนี้ก็หมดเรื่องที่ประชุมแล้ว  ผมขอปิดการประชุม
ปิดประชุมเวลา  14.35  น.
      





            (ลงชื่อ)       ชาตรี    ชูขันธ์







           (นายชาตรี    ชูขันธ์)






 เลขานุการสภาองค์การบริหารส่วนตำบล/บันทึก
          (ลงชื่อ)           ปราโมทย์    วัฒนพฤกษ์

              (นายปราโมทย์    วัฒนพฤกษ์)
           ประธานสภาองค์การบริหารส่วนตำบลห้วยปริก
